Hyfforddiant Doethurol – Lleoliad Polisi a Thystiolaeth

|  |
| --- |
| **Prosiect**  |
| **Teitl:** LIFE Afon Dyfrdwy – mapio gyda drôn a dadansoddi data |
| **Disgrifiad (hyd at 250 gair):** Click or tap here to enter text.Mae LIFE Afon Dyfrdwy yn brosiect gwerth £6.8 miliwn sy’n cael ei ariannu gan yr UE a’i gynnal tan fis Rhagfyr 2024. Amcanion y prosiect yw gwella’r boblogaeth o rywogaethau eiconig a’r cynefinoedd sydd i’w cael o fewn Afon Dyfrdwy. Mae’r prosiect yn canolbwyntio ar waith ffisegol i gael gwared o rwystrau, i greu lleiniau clustogi torlannol, gwella amrywiaeth cynefinoedd mewn afonydd, a newid arferion defnyddio tir. Diben y lleoliad hwn fyddai cynorthwyo’r prosiect i adrodd ar ganlyniadau yn dilyn ymyriadau penodol lle mae gwaith casglu data yn digwydd. Mae uwch swyddog monitro amser llawn yn gweithio ar brosiect LIFE Afon Dyfrdwy a byddai’n gweithio’n agos â’r ymgeisydd llwyddiannus i gyflawni’r tasgau canlynol: 1. Defnyddio orthoffotograffau neu arolygon drôn i asesu ardaloedd o gynefin Ranunculion a datblygu dulliau i asesu newidiadau dros amser (cynnydd/gostyngiad mewn nifer ac ansawdd).
2. Creu modelau i amcangyfrif pa mor effeithiol yw gosod pont rhychwant clir yn lle rhyd mewn coedwig (sef man croesi cadarn ac isel dros safle, afon neu nant), o ran lleihau faint o waddodion/maetholion sy’n llifo i mewn i’r cwrs dŵr, ac effeithiau posibl cemegion o deiars sy’n llifo i’r cwrs dŵr.
3. Cynorthwyo â’r gwaith o ddadanosddi data ARIS (Sonar Delweddu Manylder Addasol) a ddefnyddir i edrych ar ymfudiad llysywod pendoll i fyny’r afon yng nghored Caer.

Bydd y dystiolaeth a ddarperir gan y darnau hyn o waith yn bwydo’r cynllun Ar ôl LIFE ac astudiaethau achos ymarfer gorau. |
| **Manylion**  |
| **Sgiliau angenrheidiol:** | Trin data. Dadansoddi ystadegol a modelu |
| **Allbwn a ragwelir:** | Adroddiadau i’w cynnwys yn y dogfennau a fydd ar gael yn dilyn y prosiect. |
| **Sefydliad sy’n lletya:**  | CNC (LIFE Afon Dyfrdwy) |
| **Hyd a fformat (amser llawn/rhan amser):**  | Lleoliad 3-mis amser llawn |
| **Cyfleoedd datblygu:** | Mae’r lleoliad yn gyfle i ddeall mwy am y ffordd y mae Cyfoeth Naturiol Cymru yn gweithredu a sut y gwneir penderfyniadau yn seiliedig ar dystiolaeth o fewn cyd-destun amgylchedd Cymru. Mae hefyd yn rhoi cyfle i weithio ochr yn ochr â’r tîm sy’n gweithio ar brosiect LIFE Afon Dyfrdwy a chael profiad gwerthfawr ym mhob maes (adfer afonydd, rheoli tir). Bydd hefyd yn rhoi cyfle i weithio â chydweithwyr eraill o fewn CNC. Bydd disgwyl i’r ymchwilydd weithio’n annibynnol o fewn y paramedrau a’r canllawiau a ddarperir gan y tîm prosiect. Mae hwn yn gyfle rhagorol i ddeall sut y defnyddir ymchwil a thystiolaeth i gyfarwyddo penderfyniadau. Gyda chymorth gan ei oruchwyliwr yn CNC, disgwylir i’r ymchwilydd gymryd cyfrifoldeb dros reoli a dosbarthu ymrwymiadau gwaith yn ystod cyfnod y lleoliad. |
| **Lleoliad ac amgylchedd gweithio:**  | Lleoliad gwaith hyblyg, er y byddai Gogledd Ddwyrain Cymru yn fanteisiol er mwyn gallu mynd allan gyda’r tîm a gweld y gwaith a wneir yn y fan a’r lle. |
| **Dyddiad cychwyn:** | Hydref/Tachwedd 2022 |
| **Meini prawf ymgeisio**  | Dim ond ceisiadau gan fyfyrwyr cofrestredig sydd o fewn cyfnod sydd wedi’i ariannu y gall Cyfoeth Naturiol Cymru (CNC) eu derbyn i’r rhaglen leoliadau myfyrwyr doethuriaeth.Rhaid i bob ymgeisydd ofyn am gymeradwyaeth gan eu goruchwyliwr academaidd cyn ymgeisio. |
| **Cyllid** |
| Bydd y lleoliad yn cael ei gyllido gan CNC a bydd yn cyfateb i’r gyfradd cyflog doethuriaeth Ymchwil ac Arloesi (UKRI) gyfredol. Mae’r broses dalu yn amcanu i gyd-fynd â strwythurau taliadau cyflog doethuriaeth myfyrwyr prifysgol, h.y. mae CNC yn talu i’r brifysgol ac mae’r arian yn cael ei drosglwyddo i gyfrif y myfyriwr. Er mwyn osgoi oediadau yn y taliadau i fyfyrwyr, byddai’n well peidio â gohirio cyflog doethuriaeth y myfyriwr yn ystod y lleoliad a’i fod, yn hytrach, yn parhau a bod CNC yn ad-dalu’r brifysgol am y cyfnod pan nad yw’r myfyriwr yn gwneud gwaith ymchwil. Sylwer: nid ydym yn talu’n uniongyrchol i fyfyrwyr. |
| **Cysylltu – ar gyfer ymholiadau** |
| **Enw:**  | Joel Rees-Jones (Rheolwr Prosiect LIFE Afon Dyfrdwy) |
| **E-bost:**  | Joel.rees-jones@cyfoethnaturiolcumru.gov.uk |
| **Ffôn:**  | 07776 474308 |
| **Proses ymgeisio**  | A fyddai’n bosibl ichi anfon y ffurflen cyfleoedd cyfartal, eich CV a llythyr cyflwyniadol byr, yn egluro pam yr ydych yn addas ar gyfer y lleoliad hwn i Lleoliadau@cyfoethnaturiolcymru.gov.uk. SYLWER: Rhaid i’r holl ymgeiswyr gadarnhau eu bod wedi cael caniatâd gan eu goruchwyliwr academaidd i gymryd toriad o’u hastudiaethau.Os oes gennych nam neu gyflwr iechyd neu os ydych yn defnyddio Iaith Arwyddo Prydain ac angen trafod addasiadau rhesymol ar gyfer unrhyw ran o raglen y lleoliad, neu’n dymuno trafod sut y byddwn ni yn eich cefnogi os byddwch yn llwyddo, cysylltwch â lleoliadau@cyfoethnaturiolcymru.gov.uk cyn gynted ag y bo modd i drafod eich anghenion ac unrhyw gwestiynau posibl. |